
Nogain kieli 


Nogai (nogaiksi HoraM thjih, nogai tili ) on nogaiden 
puhuma kieli, joka kuuluu turkkilaiskielten 
kielikuntaan. Sillä on virallisen kielen asema 
Dagestanissa ja Karatsai-Tserkessiassa. 


Levinneisyys ja puhujamäärä 


Nogaita puhutaan nykyään pääasiassa Venäjällä 

Pohjois-Kaukasiassa. Nogait asuvat erillisinä ryhminä Dagestanin Nogain, Tarumovkan, Kizljarin ja 
Babajurtin piireissä, Stavropolin aluepiirin Neftekumskin, Mineralnye Vodyn, Kotsubejevskojen ja 
Stepnojen piireissä, Karatsai-Tserkessiassa, Astrahanin alueella sekä Tsetsenian Selkovskajan piirissä.*- 1 -* 

Vuoden 1989 väestönlaskennan mukaan nogain puhujia oli Venäjällä 67 000 henkeä, näistä 23 900 
Dagestanissa, 15 200 Stavropolin aluepiirin nykyisellä alueella, 12 600 Karatsai-Tserkessiassa, 6 800 
silloisessa Tsetseno-Ingusiassa ja 3 800 Astrahanin alueella. Kansallisuudeltaan nogaista nogain kieltä puhui 
äidinkielenään 90,4 % ja venäjää 2,4 %. Loput puhuivat äidinkielenään lähinnä kumykkia.* 2 * 

Vuoden 2002 väestönlaskennan mukaan nogain kieltä puhuu 90 000 henkeä (lukuun sisältyvät myös nogaita 
toisena tai vieraana kielenä puhuvat).* 3 * Dagestanissa nogain puhujia oli 38 000, Karatsai-Tserkesiassa 
15 600 ja Tsetseniassa 3 500.* 4 * 

Kansallisuudeltaan nogaista 93,7 % osaa venäjää* 5 * (82,7 % vuonna 1989) Dagestanissa nogait puhuvat 
usein myös muita naapurikieliä kuten kumykkia. Astrahanin alueella nogain kieleen on vaikuttanut 
tataari.* 7 * 

Vuoden 2010 väestönlaskennan mukaan Venäjällä on 87 100 nogain puhujaa* 8 *. 

Nogai 

Oma nimi 

Horan th/ih, nogai tili 

Tiedot 

Alue 

Dagestan, Stavropolin aluepiiri, 
Tsetsenia, Karatsai-Tserkessia, 
Kazakstan 

Puhujia 

80 000 

Sija 

ei 100 suurimman joukossa 

Kirjaimisto kyrillinen 

Kielitieteellinen luokitus 

Kielikunta 

turkkilaiset kielet 

Kielikoodit 

ISO 639-1 

nog 

ISO 639-3 

nog (http://www-01.sil.org/iso639-3/ 


documentation.asp?id=nog) 


Ohje 


Nogain kieli kuuluu turkkilaisten kielten kiptsakkilaisen ryhmän kiptsakkilais-nogailaiseen alaryhmään. Sen 
lähimmät sukukielet ovat karakalpakki, kazakki sekä uzbekin kielen kiptsakkilaismurteet. Ennen 
eriytymistään näiden kielten puhujat kuuluivat Kultaisen ordan hajoamisen jälkeen syntyneeseen Nogain 
ordaan. Eniten yhteisiä piirteitä nogailla on karakalpakin kanssa. 










Kielessä on kolme päämurretta: varsinaisnogai Stavropolin aluepiirissä, karanogai Dagestanissa ja aknogai 
Karatsai-TserkessiassaJ 9 ^ 10 ^ Varsinaisnogai on sulautumassa karanogaihin, minkä takia eräät tutkijat eivät 
enää erota sitä päämurteeksi/ 7 ^ 

Krimintataarin nogain murre määritellään joissakin lähteissä nogain kielen murteeksi/ 11 ^ Toisissa lähteissä 
se määritellään krimintataarin murteeksi, jossa on nogain kielen vaikutteita/ 12 ^ Kyseistä murretta puhutaan 
Romanian Dobrudzhan alueen pohjoisosissa, jossa murteen puhujat lasketaan 25 000:n tataarin kielen 
puhujan joukkoon, joka käsittää myös krimintataarin puhujat. Ennen väestön pakkosiirtoja Keski-Aasiaan 
murretta puhuttiin myös Perekopin ympärillä Krimin niemimaan pohjoisosassa/ 13 ^ 


Kirjakieli 


Vanhimmat nogainkieliset kirjalliset muistomerkit ovat 1300-luvulta Nogain ordan ajalta. 1400-1600- 
luvuilta on säilynyt laaja diplomaattinen kirjeenvaihto. Nogairunoilijoiden teoksia tunnetaan 1400-luvulta 
lähtien ja 1800-1900-luvun vaihteessa julkaistiin nogainkielistä kansanrunoutta. 1880-luvulle saakka nogai 
toimi Pohjois-Kaukasian eri kansojen välisen yhteydenpidon välineenä/ 14 ^ Neuvostoaikana luodun 
kirjakielen normit perustuvat karanogain murteeseen, mutta mukaan on otettu myös aknogain piirteitä. Alun 
perin käytettiin arabialaista kirjaimistoa, mutta vuonna 1928 siirryttiin latinalaisiin ja vuonna 1938 
kyrillisiin aakkosiin. Etuvokaaleja [ä], [ö], [il] osoitetaan kirjainyhdistelmillä ab, ob, yb ja äng-äännettä 
yhdistelmällä Hb. Kirjain b välittää foneemeja [w] ja [v], kirjaimet k, r foneemeja [k], [q] ja [g], [g]/ 15 ^ 

Nogain kielellä ilmestyy Dagestanissa ja Karatsai-Tseressiassa kaksi sanomalehteä ja lastenlehti. Sillä 
julkaistaan oppimateriaaleja, kauno- ja lastenkirjallisuutta. Kieltä opetetaan aineena Dagestanissa, Karatsai- 
Tserkessiassa, Astrahanin alueella ja Stavropolin aluepiirissä. Dagestanissa ja Karatsai-Tserkessiassa sitä 
käytetään jonkin verran myös radiossa ja televisiossa. Dagestanissa toimii nogainkielinen kansanteatteri. 
Kirjakielen käyttöä vaikeuttaa kansan jakautuminen useisiin hallintoalueisiin, mutta kokonaisuudessaan sen 
tilanne on melko vakaa ja nogain kieltä pidetään varsin elinvoimaisena/ 2 ^ 

Turkkilaiset kielet 


azeri baskiin dolgaani 

gagauzi | 

hakassi 

haladzi 

jakuutti karaiimi karakalpakki karatsai-balkaari 

kaskai 

kazakki krimintataari 
uiguuri uzbekki 

kumykki 

nogai 

| salaari 

soori tataari tofa tsuvassi turkki turkmeeni 

tuva 

